CELEX: 62015TN0613
Language: fi
Date: 2015-10-30 00:00:00
Title: Asia T-613/15: Kanne 30.10.2015 – European Dynamics Luxembourg ym. v. Euroopan unionin jäsenvaltioiden operatiivisesta ulkorajayhteistyöstä huolehtiva virasto (Frontex)

11.1.2016   
            
            
               FI
            
            
               Euroopan unionin virallinen lehti
            
            
               C 7/31
            
         Kanne 30.10.2015 – European Dynamics Luxembourg ym. v. Euroopan unionin jäsenvaltioiden operatiivisesta ulkorajayhteistyöstä huolehtiva virasto (Frontex)
   (Asia T-613/15)
   (2016/C 007/42)
   Oikeudenkäyntikieli: kreikka
   
      Asianosaiset
   
   
      Kantajat: European Dynamics Luxembourg (Luxemburg, Luxemburg), Evropaïki Dynamiki – Proigmena Systimata Tilepikoinonion Pliroforikis fai Tilematikis AE (Ateena, Kreikka) ja European Dynamics Belgium SA (Bryssel, Belgia) (edustaja: asianajaja M. Sfyri)
   
      Vastaaja: Euroopan unionin jäsenvaltioiden operatiivisesta ulkorajayhteistyöstä huolehtiva virasto (Frontex)
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan Euroopan unionin jäsenvaltioiden operatiivisesta ulkorajayhteistyöstä huolehtivan viraston hankintailmoituksen nro 2015/S 162-295659, joka on julkaistu Euroopan unionin virallisessa lehdessä nro S 162 22.8.2015;
            
         
               —
            
            
               velvoittamaan Frontexin korvaamaan kantajille siitä aiheutuneen vahingon, että he ovat menettäneet mahdollisuuden tehdä sopimuksen kilpailutetusta hankinnasta; kantajat arvioivat kyseisen vahingon määräksi oikeuden ja kohtuuden mukaan 85 000 euroa korkoineen annettavan tuomion julistamispäivästä lukien tai minkä hyvänsä muun unionin yleisen tuomioistuimen vahvistaman määrän ja
            
         
               —
            
            
               velvoittamaan Euroopan unionin jäsenvaltioiden operatiivisesta ulkorajayhteistyöstä huolehtivan viraston korvaamaan kaikki kantajien oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat väittävät, että riidanalainen hankintailmoitus on SEUT 263 artiklan mukaan kumottava, koska se on julkisia hankintoja ohjaavan suhteellisuusperiaatteen ja syrjintäkiellon periaatteen vastainen ja rikkoo varainhoitoasetuksen N:o 966/2012 (1) 102 artiklan 1 kohtaa sekä delegoidun asetuksen N:o 1268/2012 (2) 146 artiklan 1 kohtaa ja 147 artiklaa.
   
      (1)  Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25.10.2012 annettu Euroopan parlamentin ja neuvoston asetus (EU, Euratom) N:o 966/2012 (EUVL L 298, s. 1).
   
      (2)  Unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29.10.2012 annettu komission delegoitu asetus (EU) N:o 1268/2012 (EUVL L 362, s. 1).